Author: FIALA JOZEF
Last saved by: agenda0

Dôvodová  správa
k predaju akcií obchodnej spoločnosti Slovenská autobusová doprava Nové Zámky, akciová spoločnosť so sídlom v Nových Zámkoch 

Dôvodom predloženia tohto materiálu na rokovanie vlády Slovenskej republiky je vydanie rozhodnutia o predaji 49 % podielu akcií obchodnej spoločnosti Slovenská autobusová doprava Nové Zámky, akciová spoločnosť so sídlom v Nových Zámkoch a 17 % akcií tejto spoločnosti. Predaj 17 % akcií je pritom podmienený určenými odkladacími podmienkami, ktoré vychádzajú zo schválenej koncepcie privatizácie štátnych podnikov Slovenskej autobusovej dopravy Kupujúci - spoločnosť EUROBUS – INVEST, Regionális Közlekedésfejlesztési Részvénytársaság, 1078 Budapest, Hernád u. 26. 2. em. 19 bol vybraný vo výberovom konaní na MSPNM SR. 
	Predkladané rozhodnutie o privatizácii vychádza z koncepcie transformácie a privatizácie štátnych podnikov Slovenskej autobusovej dopravy, ktorú schválila vláda SR svojím uznesením č. 532 zo dňa 6. júla 2000 a z uznesenia vlády SR č. 722 z 15. augusta 2001, ktorým vláda SR schválila jej aktualizáciu. V zmysle tejto koncepcie sa uskutoční transformácia a privatizácia podnikov Slovenskej autobusovej dopravy metódou založenia akciových spoločností s rozdelením akcií:
•	49 %  akcií určených na priamy predaj,
•	51 % akcií na dočasné ponechanie vo Fonde národného majetku SR do realizácie rozhodnutí o privatizácii vydaných orgánom príslušným podľa § 10 ods. 1 alebo 6 zákona číslo 92/1991 Zb. o podmienkach prevodu majetku štátu na iné osoby v znení neskorších predpisov.

	Podľa prijatej koncepcie sa predaj akcií založených akciových spoločností SAD bude uskutočňovať s určitými špecifickými podmienkami, ktoré považujeme za potrebné uviesť v tomto materiali z dôvodu objasnenia postupu pri rozhodnutí o predaji akcií spoločnosti Slovenská autobusová doprava Nové Zámky, akciová spoločnosť.

	Jednou z týchto špecifických podmienok je skutočnosť, že podľa schválenej koncepcie, bude najskôr  predmetom  predaja 49 % akcií spoločnosti a až najskôr po uplynutí 6 mesiacov odo dňa, kedy sa nadobúdateľ 49% akcií stane akcionárom spoločnosti, bude FNM SR môcť predať tomuto akcionárovi ďalších 7 až 17% akcií akciovej spoločnosti. Právo na kúpu ďalších akcií bolo v koncepcii deklarované ako „predkupne právo“.

Z uvedeného dôvodu má predložený návrh  rozhodnutia o privatizácii časť, týkajúcu sa predaja 49% akcií spoločnosti /časť A/ a časť týkajúcu sa predaja 17% akcií spoločnosti /časť B/. Rozhodnutím vlády SR súčasne o predaji 49 % akcií a 17 % akcií sa zabezpečí istota realizácie koncepciou možného „predkupného práva“ na 17 % akcií pre nadobúdateľa 49 % akcií spoločnosti.

Ďalšou zo špecifických podmienok predaja akcií akciových spoločností SAD je podľa schválenej koncepcie podmienka, týkajúca sa úhrady kúpnej ceny za akcie. V koncepcii je deklarovaná potreba, v priebehu 3 až 4 rokov  posilniť kapitál  spoločností SAD, a to vnesením   finančných prostriedkov zo strany nadobúdateľa 49 % podielu akcií do majetku spoločnosti       (teda nefinancovanie potrebných investícií zo zisku vytvoreného samotnou spoločnosťou, ako sa pri predaji akcií tradične postupovalo.) Na realizáciu uvedeného zámeru  koncepcie  boli stanovené podmienky splácania výšky kapitálového vstupu  nadobúdateľa 49 % akcií nasledovne:
Nadobúdateľ nesplatí celú výšku kapitálového vstupu /ceny/ za nadobudnuté akcie  predávajúcemu, ktorým bude  FNM SR, ale popri úhrade kúpnej ceny (na účet FNM SR) bude  zaviazaný k osobitnému záväzku investovať do majetku spoločnosti. To znamená, že časť z  navrhnutého kapitálového vstupu vnesie do majetku akciovej spoločnosti formou vkladu do jej základného imania. Pritom proces vkladu kupujúceho do základného imania spoločnosti bude v zmluve o kúpe akcií s FNM SR dohodnutý tak, aby podiel FNM SR na základnom imaní spoločnosti neklesol pod 51%. Nadväzne na tieto skutočnosti je v predkladanom návrhu rozhodnutia o privatizácii navrhovaná suma vyjadrujúca kapitálový vstup, ktorý je súčtom sumy kúpnej ceny a výšky osobitného záväzku kupujúceho.

1. | Informácie o akciovej spoločnosti

Štátny podnik Slovenská autobusová doprava Nové Zámky bol zaradený do privatizácie uznesením vlády SR č. 1013 zo dňa 17.11.1999. Privatizačný projekt štátneho podniku bol predložený zakladateľom MDPT SR na MSPNM SR dňa 28.12.2000. 

Obchodná spoločnosť Slovenská autobusová doprava Nové Zámky, akciová spoločnosť so sídlom v Nových Zámkoch (ďalej len „spoločnosť“) bola založená zakladateľskou listinou zo dňa 04.12.2001 podľa §§ 56-75 a §§154-220 Obch. zákonníka a § 12 ods. 2 písm. a, zákona č. 92/1991 Zb. o podmienkach prevodu majetku štátu na iné osoby v znení neskorších predpisov, v súlade s rozhodnutím Ministerstva pre správu a privatizáciu národného majetku SR č. 777 spis č. KM – 956/2001 zo dňa 11.09.2001 o privatizácii štátneho podniku Slovenská autobusová doprava Nové Zámky, ako aj v súlade s rozhodnutím Ministerstva dopravy, pôšt a telekomunikácií SR zo dňa 04.12.2001.	 
Majetok spoločnosti je územne situovaný nasledovne:
•	Nové Zámky, kde sa nachádza sociálna a prevádzková budova, údržovňa vozidiel, čerpacia stanica, vrátnica, dielne, garáž, prúdová umyvárka a ubytovňa - 28 097 m² zastavanej plochy, 
•	Štúrovo, kde sa nachádza administratívna a sociálna budova, vrátnica, dielňa,, kotolňa, kompresorovňa, prúdová umyvárka a sklad - 11 729 m² zastavanej plochy a 6 759 m² ostatnej plochy, 
•	Obid, kde sa nachádza pozemok – 3 282 m² zastavanej plochy
•	Dubník, kde sa nachádza nocovňa – 4 182 m² zastavanej plochy,
•	Veľké Lovce, kde sa nachádza nocovňa - 557 m² zastavanej plochy, 
•	Rastislavice, kde sa nachádza stavba nocovne - 401 m² zastavanej plochy, 
•	Šaľa, kde sa nachádza údržovňa vozidiel, kotolňa, garáže, čerpacia stanica a sklady – 20927 m² zastavanej plochy, 
•	Levice, kde sa nachádza autobusová stanica, administratívna budova, čerpacia stanica, sociálna budova vo výstavbe, sklady, kotlňa, umyvárka vozidiel, opravárska dielňa a transformátorovňa- 45 160 m² zastavanej plochy a 604 m² ostatnej plochy,
•	Želiezovce, kde sa nachádza administratívna budova, sklady, dielne, ošetrovňa a čerpacia stanica - 9 128 m² zastavanej plochy a 440 m² ostatnej plochy, 
•	Šahy, kde sa nachádza čerpacia stanica, sklady , dielne a sociálna budova- 10 062 m² zastavanej plochy a 137 m² ostatnej plochy,  
•	Pukanec, kde sa nachádza  garáž a nocovňa – 4 539 m² zastavanej plochy, 
•	Komárno, kde sa nachádza administratívna budova, prúdová ošetrovňa, umyvárka vozidiel, kotolňa a opravovňa – 36 265m² zastavanej plochy,
•	Kravany, kde sa nachádza nocovňa - 219 m² zastavanej plochy
•	Modrany, kde sa nachádza pozemok – 824 m² ostatnej plochy a pozemok 26 m² zastavanej plochy
•	Patince, kde sa nachádza nocovňa na cudzom pozemku 

Ekonomická charakteristika 

Rok | | 30.6.2000
Počet pracovníkov (prepočítaný stav) z toho: THP Výkony a mimoriadne výnosy v tis. Sk Náklady celkom v tis. Sk Disponibilný zisk v tis. Sk Miera odpísania HIM v percentách | | 851 120 219 862 213 358 6 504 70,54

Údaje o rozsahu a štruktúre majetku spoločnosti ku dňu vzniku (01.01.2002) v tis. Sk:

Aktíva spolu      
    v tom: stále aktíva
               z toho - nehmot. inv. majetok
                          - pozemky  
                          - budovy a stavby   
                          - stroje a zariadenia
                          - ned. hmot. investície
               Obežné aktíva         
               ostatné aktíva 
               ostatné aktíva nezachytené v súvahe
Záväzky privatizované spolu
    v tom: cudzie zdroje
               z toho - rezervy
                          - záväzky 
                          - bankové úvery a výpomoci
               ostatné pasíva - prechodné účty pasív 
Vlastné imanie
 Základné imanie  
               z toho - 51 % 
                           - 49 %

305 968       
   245 881
86
24 041
87 551
120 659
11 497
57 225
2 862
0
108 455
73 707
0
33 026
40 681
34 748
197 513
178 311
90 939
87 372

2. | Postup posudzovania privatizačného projektu a výberu nadobúdateľa akcií obchodnej spoločnosti Slovenská autobusová doprava Nové Zámky, akciová spoločnosť so sídlom v Nových Zámkoch
Základný privatizačný projekt podniku Slovenská autobusová doprava Nové Zámky, štátny podnik bol po posúdení odbornými útvarmi MSPNM SR prerokovaný v  pracovnej komisii dňa 06.08.2001. 
Na základe záverov pracovnej komisie bolo dňa 11.09.2001 vydané rozhodnutie číslo       777 o privatizácii podniku založením akciovej spoločnosti s rozdelením akcií: 51 % akcií na dočasné ponechanie vo Fonde národného majetku SR do realizácie rozhodnutí o privatizácii vydaných podľa § 10 ods. 1 alebo 6 zákona a 49 % akcií priamy predaj na základe rozhodnutia podľa § 10 ods. 1 záujemcovi, ktorého vyberie MSPNM SR vo výberovom konaní. Základný privatizačný projekt podniku bol spolu s rozhodnutím o privatizácii podniku odstúpený dňa 12.09.2001 na FNM SR na realizáciu (založenie akciovej spoločnosti). Po oznámení Fondu národného majetku  SR na MSPNM SR, že akciová spoločnosť SAD Nové Zámky, a.s. vznikla ku dňu 01.01.2002 a po predložení všetkých dokladov, potrebných pre oslovenie záujemcov o privatizáciu 49 % akcií spoločnosti na predloženie ponúk do výberového konania, pristúpilo MSPNM SR k príprave výberového konania pre výber nadobúdateľa 49 % akcií predmetnej spoločnosti.

Ministerstvo eviduje 20 nasledovných záujemcov o kúpu 49 % podielu akcií obchodnej spoločnosti Slovenská autobusová doprava Nové Zámky, akciová spoločnosť.

1.	COREX v.o.s, Hlavná 4, 952 01 Vráble, 
2	CONNEX TRANSPORT AB, 24 Solna, Sweden, korešpodenciu adresovať: Connex Transport-ONYX ČR, pán Carniel, Štefánikova 32, 150 00 Praha 5, Česká republika,
3.	Ledos Trade s.r.o., ul. Kpt. Nálepku 934 01 Levice, 
4.	PARAMO Slovakia, a.s., Štefánikova 15, 949 01 Nitra,
5.	TRADEX INTERNATIONAL CORPORATION, 907 North Elm Street, Suite 100, Hinsdale, Illinois 60521USA ,
6.	ČSAD Třinec,a.s. Staré Město 93, 739 61 Tŕinec,
7.	Ing. Ivan Zajačko, Ing. Štefan Meňuš, SAD Nové Zámky, š.p., OZ Levice, ul. Kpt. Nálepku č. 1, 934 30 Levice,
8.	ENERGIA VONSDU, s.r.o., Vodná 2919/10, 945 01 Komárno, 
9.	Nákladná automobilová doprava LEDOS s.r.o. Levice, ul. Kpt. Nálepku 1, P.O.BOX 121, 934 80 Levice, 
10.	Juraj Petrovič, Saratovská 71, 934 05 Levice, 
11.	SLASAN a.s. Levice, Sokolovská 70, 934 01 Levice,
12.	AGROTECHNICKÁ SPOLOČNOSŤ s.r.o., Mierová č.2, 942 01 Šurany,
13.	ČSAD Komárno, spol. s.r.o., Bratislavská cesta č.1, 945 01 Komárno,
14.	SLOV-TRANS Komárno s.r.o., Gazdovská 778/24, 945 01 Komárno,
15.	INGSPED a.s., Pod výtopnou 8, 186 00 Praha 8 – Karlín, 
16.	Mesto Levice, Mestský úrad, nám. Hrdinov č.1, 934 32 Levice, 
17.	VT-TRANSMAN, Berényi u. 72-100, 8000 Székesfehérvár, Maďarská republika, 
18.	EUROBUS – INVEST, Regionális Közlekedésfejlesztési Részvénytársaság,               1078 Budapest, Hernád u. 26. 2 em. 19 
19.	Österreichische Postbus AG, Prinz-Eugen-Strasse 8-10, A-1040 Wien, Rakúsko, 
20.	Dr. Richard Verkehrsbetrieb KG, Stromstrasse 11, 1201 Wien, Rakúsko.

Ministerstvo listom zo dňa 21.02.2002 písomne oslovilo všetkých známych záujemcov o kúpu 49 % podielu akcií obchodnej spoločnosti Slovenská autobusová doprava Nové Zámky, akciová spoločnosť so žiadosťou o doplnenie podnetov pre potreby výberového konania. Ponuku do výberového konania predložili dvaja záujemcovia, konkrétne:

1.	EUROBUS – INVEST, Regionális Közlekedésfejlesztési Részvénytársaság,               1078 Budapest, Hernád u. 26. 2. em. 19 
2.	MA – AL, spol. s r. o., Osadná 6, 831 03 Bratislava
Komisia MSPNM SR pre vyhodnotenie a odporučenie najvhodnejšieho návrhu nadobúdateľa 49 % - ného podielu akcií obchodnej spoločnosti Slovenská autobusová doprava Nové Zámky, akciová spoločnosť, zriadená ministerkou pre správu a privatizáciu národného majetku posúdila na svojom rokovaní dňa 10.04.2002 predložené ponuky s nasledovným výsledkom:
Záujemca obchodná spoločnosť EUROBUS – INVEST, Regionális Közlekedésfejlesztési Részvénytársaság, 1078 Budapest, Hernád u. 26. 2. em. 19 splnil po doplnení komisiou odporúčaných formálnych náležitostí (preklad dokladov o preukázaní finančného krytia, overenú kópiu výpisu registrového súdu) všetky požadované podmienky výberového konania. Spoločnosť predložila reálne spracovaný podnikateľský zámer, v ktorom predpokladá po privatizácii zvýšiť výkony spoločnosti v regióne, ďalej modernizovať strojový park, rozšíriť počet trás, zefektrívniť funkčnú organizačnú štruktúru využitím svojich skúseností, ako aj modernizáciu zúčtovacích a kontrolných systémov, komunikačných a informačných sietí, a rozšíriť počet obchodných partnerov. Spoločnosť navrhla výhodnú kúpnu cenu vo výške        90 000 tis. Sk a prijateľné platobné podmienky. Prvú časť kúpnej ceny vo výške 1 404 tis. uhradí záujemca FNM SR v termíne do 10 dní od podpísania kúpnej zmluvy. Zostávajúcu časť kúpnej ceny (kapitálového vstupu) určenú na navýšenie základného imania spoločnosti navrhol záujemca realizovať v troch navýšeniach – prvé do 10 dní od podpísania kúpnej zmluvy, druhé do 30.06.2003 a tretie do 31.12.2004.
Záujemca MA – AL, spol. s r. o., Osadná 6, 831 03 Bratislava nedoručil svoj podnet do dňa odoslania oslovovacieho listu a z tohto dôvodu nemohol byť vyzvaný MSPNM na doručenie dodatku k podnetu do stanoveného termínu 08.04.2002 do 12.00 hod. Záujemca svoju ponuku na kúpu 49 % podielu akcií obchodnej spoločnosti Slovenská autobusová doprava Nové Zámky, akciová spoločnosť však doručil dňa 10.04.2002 pred ukončením rokovania komisie MSPNM SR pre vyhodnotenie a odporučenie najvhodnejšieho návrhu nadobúdateľa.. Komisia sa rozhodla obálku otvoriť na svojom rokovaní dňa 10.04.2002. Spoločnosť MA – AL, spol. s r. o., navrhla za nadobudnutie 49 % podielu akcií privatizovanej obchodnej spoločnosti kúpnu cenu 35 000 tis. Sk. Z ponuky nebolo zrejmé, do akého termínu navrhuje záujemca uhradiť prvú časť kúpnej ceny vo výške 3 000 tis. Sk. Zostávajúcu časť kúpnej ceny (kapitálového vstupu) – určenú na navýšenie základného imania spoločnosti, navrhuje tento záujemca realizovať v 1 splátke v termíne do konca roka 2003. Záujemca predložil podnikateľský zámer, nepredložil žiadny doklad preukazujúci finančné krytie kúpnej ceny. Záujemca MA – AL, spol. s r. o., Osadná 6, 831 03 Bratislava nesplnil všetky požadované podmienky výberového konania.
Komisia pre vyhodnotenie a odporučenie najvhodnejšieho návrhu a nadobúdateľa 49 % podielu akcií obchodnej spoločnosti Slovenská autobusová doprava Nové Zámky, akciová spoločnosť so sídlom v Nových Zámkoch po posúdení oboch predložených ponúk odporučila ako budúceho nadobúdateľa spoločnosť EUROBUS – INVEST, Regionális Közlekedésfejlesztési Részvénytársaság, 1078 Budapest, Hernád u. 26. 2. em. 19. Komisia  zároveň odporučila, aby spoločnosť upresnila niektoré formalne požadované náležitosti v zmysle kritérií výberového konania.

Zdôvodnenie výberu nadobúdateľa:

Spoločnosť EUROBUS – INVEST, Regionális Közlekedésfejlesztési Részvénytársaság, 1078 Budapest, Hernád u. 26. 2. em. 19 predložila  reálne spracovaný podnikateľský zámer, so znalosťou podmienok vo verejnej autobusovej doprave, z ktorého vyplýva predpoklad, že strategická funkcia verejnej pravidelnej autobusovej dopravy v regióne bude naďalej zabezpečovaná a rozvíjaná tak, aby bol zachovaný verejný záujem a obslužnosť územia. Spoločnosť ponúkla výhodnú kúpnu cenu a prijateľné platobné podmienky. Kúpna cena vo vzťahu k ďalšiemu záujemcovi ( v prípade že by bol splnil podmienky výberového konania) bola jednoznačne výhodnejšia.. Komisia taktiež pri výbere nadobúdateľa prihliadala aj na skutočnosť, že odborný profil a podnikateľský zámer vybraného nadobúdateľa predstavuje predpoklad pokračovania pozitívneho vývoja SAD Nové Zámky, a.s. v oblasti verejnej pravidelnej dopravy. Predmetom činnosti druhého záujemcu podľa výpisu z obchodného registra je kúpa tovaru v rozsahu voľnej živnosti na účely jeho predaja konečnému spotrebiteľovi (maloobchod) a iným prevádzkovateľom živnosti (veľkoobchod), sprostredkovateľská činnosť v oblasti obchodu, nákupu, predaja a prenájmu nehnuteľností a poradenská činnosť v oblasti obchodu a služieb.

Spoločnosť EUROBUS – INVEST, Budapest v zmysle schválenej koncepcie privatizácie štátnych podnikov SAD a listu MSPNM SR, ktorým bola vyzvaná na predloženie svojej ponuky do výberového konania, si uplatnila aj „predkupné právo“ na kúpu ďalších 17 % akcií spoločnosti SAD Nové Zámky, a.s. Tieto akcie môžu byť podľa schválenej koncepcie predávané najskôr 6 mesiacov od vstupu nadobúdateľa 49 % akcií do spoločnosti a najneskôr do 6 mesiacov od splnenia všetkých záväzkov kupujúceho z kúpnej zmluvy uzatvorenej s Fondom národného majetku SR na kúpu 49 % akcií. Cena jednej akcie pri predaji 17 % podielu akcií je rovnaká ako cena za jednu akciu pri predaji 49 % podielu spoločnosti tak, ako bola dohodnutá s kupujúcim. 

Z Á V E R :

Ministerstvo pre správu a privatizáciu národného majetku Slovenskej republiky navrhuje vláde Slovenskej republiky vydať rozhodnutie o privatizácii o predaji 49 % podielu akcií Slovenská autobusová doprava Nové Zámky, akciová spoločnosť so sídlom v Nových Zámkoch priamym predajom spoločnosti EUROBUS – INVEST, Regionális Közlekedésfejlesztési Részvénytársaság, 1078 Budapest, Hernád u. 26. 2. em. 19.

Prílohy